Edición d'O libro do señor ShangEdición d'*O libro do señor Shang*

|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Shang jun shu*** (chinés tradicional: 商君書; chinés simplificado: 商君书; *pinyin*: *Shāng jūn shū*; Wade-Giles: *Shang chün shu*), en galego *O libro do señor Shang,* é un libro chinés do século III a.C. considerado como o texto fundacional do legalismo. Xunto co *Han Feizi*, é a obra máis antiga conservada desta escola de pensamento. Atribúeselle ao ministro Shang Yang, que serviu baixo o duque Xiao da dinastía Qin, converténdose no pai do legalismo de estado.

Tradición textual
-----------------

Algúns capítulos d'*O libro do señor Shang* foron escritos décadas ou incluso séculos despois da morte de Shang Yang, polo que non se lle considera o autor da totalidade da obra. Porén, algúns capítulos poderían ter sido escritos polo propio Shang Yang e os seus discípulos inmediatos. Con todo, a obra presenta unha certa coherencia ideolóxica, o que amosa a evolución e desenvolvemento dunha corrente intelectual unificada.

Contidos
--------

O libro inclúe un gran número de ordenanzas, ensaios e peticións á corte atribuídas ao señor Shang, así como discursos seus pronunciados perante a corte. O seu interese principal é o mantemento da orde social a través dun sistema estrito de leis imparciais que establezan recompensas e castigos polos actos dos cidadáns. O primeiro capítulo aconsella promover a agricultura e eliminar outras actividades secundarias que non sexan prioritarias. Así mesmo, exalta as virtudes marciais e recomenda a creación dun exército estatal para a conquista de novos territorios.

Unha das súas ensinanzas principais é que "a lei é unha expresión de amor polo pobo (...) O sabio, se é quen de reforzar o estado, non debe seguir o modelo da antigüidade; se é quen de beneficiar ao pobo, non debe adherirse aos ritos establecidos". Así, opónse ao confucianismo, que defende a énfase nos ritos e no respecto ás normas das dinastía pretéritas.

Do mesmo xeito que o *Han Feizi*, critica o anacronismo das políticas do pasado distante, tomando exemplos da historia recente. Non obstante, a diferenza do *Han Feizi*, Shang Yang considera que a necesidade de normas estritas podería desaparecer coa constitución dunha sociedade cuxas políticas estivesen orientadas pola moral.

Traducións
----------

* Levi, J. (1981). *Le Livre du prince Shang*. Flammarion.
* Pines, Y. (2017). *The Book of Lord Shang: Apologetics of State Power in Early China*. Columbia University Press.
* Shimizu, K. 清水潔 (1970). *Shōshi* 商子. Meitoku shuppansha 明徳出版社.
* Vogelsang, K. (2017) *Shangjun shu – Schriften des Fürsten von Shang*. Alfred Kröner Verlag.

Notas
-----

1. ↑  Shaughnessy, Edward L. (2023). *A Brief History of Ancient China* (en inglés). Bloomsbury Academic.
2. 1 2 3  Pines, Yuri (2014). Zalta, Edward N.; Nodelman, Uri, eds. *Legalism in Chinese Philosophy* (Winter 2014 ed.). Metaphysics Research Lab, Stanford University.
3. ↑  Loewe, Michael, ed. (1993). *Early Chinese Texts: A Bibliographical Guide* (en inglés). The Society for the Study of Early China (University of California).
4. ↑  Knechtges e Chang, ed. (2014). *Ancient and Early Medieval Chinese Literature: A Reference Guide, Part Two* (en inglés). Brill.
5. ↑  "Shang Jun Shu : Reform of the Law - Chinese Text Project". *ctext.org* (en chinés). Consultado o 2023-12-03.
6. ↑  Lewis, Mark Edward (1999). *Writing and Authority in Early China* (en inglés). SUNY Press.

Véxase tamén
------------

### Bibliografía

* Knechtges, D.S. e Chang, T. (eds. 2014). *Ancient and Early Medieval Chinese Literature: A Reference Guide, Part Two*. Brill.
* Lewis, M.E. (1999). *Writing and Authority in Early China*. SUNY Press.
* Loewe, M. (ed. 1993). *Early Chinese Texts: A Bibliographical Guide*. The Society for the Study of Early China (University of California).
* Pines, Y. (2014). Legalism in Chinese Philosophy. *The Stanford Encyclopedia of Philosophy*.
* Shaughnessy, E.L. (2023). *A Brief History of Early China*. Bloomsbury Academic.

### Ligazóns externas

* Obras de Yang Shang (Proxecto Gutenberg)
* 《商君書》(Chinese Text Project)

|  |  |
| --- | --- |
| Control de autoridades | 
* Wd: Q3521719
* EBID: ID

 |